கேள்வி: மாதுரி சட்டோபாத்யாய் - ஆரம்ப கால வாழ்க்கை குறித்து விரிவாக சொல்லுங்கள்.
பதில்: சங்கர்லால் பட்டாச்சார்யா என்பவரின் கணக்குகளின்படி, மாதுரி கொல்கத்தாவின் பூங்காத் தெருவிலுள்ள ஒரு மருத்துவமனையில் பிறந்தார். மேலும் தனது ஆரம்ப ஆண்டுகளில் வடக்கு கொல்கத்தாவில் உள்ள பலராம் போஸ் படித்துறை சாலையில் உள்ள தனது தாய் மாமாவின் வீட்டில் வளர்க்கப்பட்டார். இவரின் தந்தை ஸ்ரீ சிவநாத் பாண்டோபாத்யாய் ஒரு பிரபலமான கீர்த்தனை பாடகராக இருந்தார். இது இவருக்கு மிகுந்த உத்வேகத்தை அளித்தாது. இவர், தனது ஆரம்ப காலங்களிலிருந்து பாடகர் உமா தே, உஸ்தாத் கெராமத்துல்லா கான், பண்டிட் ஹரிஹர் சுக்லாஜி போன்ற பிரபல கலைஞர்களின் கீழ் இந்துஸ்தானி இசை பயிற்சி பெற்றார். இவரின் தந்தையைத் தவிர, பிரபல பாடகர் இரத்தின் கோஷிடமிருந்து கீர்த்தனையில் பயிற்சி பெற்றார். இவருக்கு அருண்குமார் சட்டோபாத்யாய் என்பவருடன் திருமணம் நடந்தது. இதன் மூலம் இவர்களுக்கு ரூபா சட்டோபாத்யாய் என்ற ஒரு மகள் இருக்கிறார்.
கேள்வி: மாதுரி சட்டோபாத்யாய் - தொழில் பற்றி விளக்கவும்.
பதில்: மாதுரி 1955இல் தனது பதினான்கு வயதில் அனைத்திந்திய வானொலியில் ஒரு பாடகியாக தனது வாழ்க்கையைத் தொடங்கினார். 1959 ஆம் ஆண்டில் மெகாஃபோனிலிருந்து தனது முதல் பதிவை பக்தி இசைத் தொகுப்பாக வெளியிட்டார். இதில் இடம்பெற்ற இரண்டு பாடல்களுக்கும் இசையமைத்தவர் நாச்சிகேதா கோஷ் என்பவர். "''ஓலி ஓமன் கோர் நொய்''", "''டோமே அமே புரோதம் தேகா''" என்ற இந்த இரண்டு பாடல்களும் அவற்றின் முதல் வெளியீட்டில் ஒரு பெரிய வெற்றியாக மாறியது. மேலும், வங்காளிகளின் மனதில் ஒரு நிரந்தர இடத்தையும் உருவாக்கியது. மெகாஃபோன் இசைத் தட்டு நிறுவனத்தின் உரிமையாளர் கமல் கோஷ் இவரை சலில் சௌதுரியிடம் அறிமுகப்படுத்தினார். 1960ஆம் ஆண்டில் இவர் சலீல்சௌதுரி இசையமைத்த தனது பக்தி இசைப் பாடல்களான "''நிஜேர் ஹரே குன்ஜி''", "''எபார் அமர் சோமோய் ஹோலோ ஜாபர்''" என்ற இரண்டு பாடல்களை வெளியிட்டார்.[http://www.anandabazar.com/supplementary/patrika/ন-জ-র-হ-র-য়-খ-জ-1.111548 "নিজেরে হারায়ে খুঁজি"]. Retrieved 12 January 2018. சலீல் சௌத்ரியின் மேலும் சில பாடல்களையும் இவர் பாடினார். "ஓய் ஜீ சோபுஜ் போனோ பித்திகா" பாடலுக்கு இசையமைக்கும்போது சலீல், பீத்தோவனின் 6 வது சிம்பொனியின் (பாஸ்டோரல்) இசைக் குறிப்புகளைப் பயன்படுத்தினார். இது மாதுரியின் குரலுடன் கலந்தது .
கேள்வி: மாதுரி சட்டோபாத்யாய் - வங்காளத் திரைப்படங்களில் பின்னணிப் பாடகர் என்பது என்ன?
பதில்: இசை மேதையான இரத்தீன் கோஷ் இவரது குருவாக இருந்தார். அவர்தனது இசையமைப்பில் 1964இல் "மோஹா தீர்த்த காளிகாட்" என்ற வங்காளத் திரைப்படத்தில் பின்னணி பாடகராக அறிமுகப்படுத்தினார். நீலிமா பந்தோபாத்யாய், பினாய் ஆதிகாரி மற்றும் மானஸ் முகோபாத்யாய் ஆகியோருடன் சேர்ந்து பாடிய பாடல் இது. அதே ஆண்டில் இவர் "இராதாகிருஷ்ணா" என்ற வங்காளத் திரைப்படத்தில் பாடினார். 1965 ஆம் ஆண்டில் இவர் "ரூப் சனதன்" ஒரு கீர்த்தனையில் பாடினார். மானபேந்திர முகோபாத்யாய் 1966 ஆம் ஆண்டில் "உத்தர் புருஷ்" திரைப்படத்தில் ஒரு வெற்றியைக் கொடுத்தார். இதில் இடம்பெற்ற "எக்பார் ப்ரோஜே சாலோ பிரஜேஸ்வர்" பாடல் மிகவும் பிரபலமானது. இவர் குரல் கொடுத்த பிற திரைப்படங்கள் "ஷாச்சிமர் சோன்சார்" (1971), "ஸ்வர்ணா மஹால்" (1982), "டானியா" (1987) போன்றவை. இவரது ஒப்பிடமுடியாத திறமை மற்றும் இவரது சிறப்பான விளக்கங்கள் இருந்தபோதிலும், இவர் ஊடகங்கள் மற்றும் விளம்பரங்களின் கவனத்தை ஈர்க்காமல் தன்னை ஒதுக்கி வைத்திருந்தார்..
கேள்வி: மாதுரி சட்டோபாத்யாய் - விருதுகள் குறித்து விரிவாக சொல்லுங்கள்.
பதில்: இவருக்கு 2012 ஆம் ஆண்டில் மேற்கு வங்க அரசு "இசை சம்மான்" என்ற கௌவரவத்தை வழங்கியது.